projecte-aina/catalan_government_crawling huggingface dataset:
Nom del títol: Màster Universitari en Fisioteràpia en Pediatria per la Universitat Autònoma de Barcelona
Formar fisioterapeutes capaços d'integrar-se en equips multidisciplinaris atenent de forma eficient les necessitats terapèutiques i preventives en tots els àmbits de la salut i pacients d'edats compreses entre els 0 i els 18 anys.
De la mateixa manera, han de saber atendre des d'un pacient prematur hospitalitzat en una unitat de cures intensives de neonatologia fins a un alumne amb discapacitat motriu escolaritzat en una escola ordinària, i han de ser capaços d'aplicar la metodologia de la investigació basada en la pràctica clínica.
Hospitals per a nens prematurs, centres de desenvolupament infantil i atenció precoç (CDIAP), escoles ordinàries i especials, centres de salut primària, centres de rehabilitació generalistes i específics de pediatria, hípiques, centres esportius i associacions d'afectats d'alguna patologia en concret.
Els camps d'actuació del fisioterapeuta amb especialització en pediatria són molt més amplis que els habituals en altres àrees de la fisioteràpia, ja que actualment l'atenció als nens amb discapacitat es porta a terme en hospitals amb servei de pediatria, centres de desenvolupament infantil i atenció precoç, escoles d'educació especial i centres educatius ordinaris, associacions específiques segons el grup de malalties, piscines i hípiques, i també en alguns dels serveis d'atenció domiciliària.
L'avanç de les tècniques de fisioteràpia, juntament amb la incorporació de nous conceptes, enfocaments terapèutics i validacions d'escales i sistemes de valoració, fa necessària una actualització constant de coneixements i destreses.
Per això, cada vegada es fa més evident la necessitat de professionals dotats de les competències adequades per donar una atenció de més qualitat als pacients i per ser reconeguts en els equips multidisciplinaris de salut.
Escola Universitària d'Infermeria i de Fisioteràpia Gimbernat
Nom del títol: Màster universitari en Recerca en Art i Disseny per la Universitat Autònoma de Barcelona
Especialitats: Creació visual / Cultura del projecte
L'expressió recerca en art i disseny té un doble vessant; d'una banda, vol incidir en l'estudi teòric i crític dels fenòmens artístics i dels relacionats amb el disseny.
D'altra banda, vol destacar que l'art i el disseny poden ser formes de recerca d'aspectes del món i que produeixen coneixement de diversos tipus, tant en el procés de creació com en el resultat.
Això apunta a canvis culturals profunds que tenen a veure amb un augment del pes de la cultura visual i estètica enfront de la cultura escrita.
En aquest context, aquest estudi pretén proporcionar a l'estudiantat els coneixements i les competències necessaris per pensar, argumentar i escriure sobre problemes de la teoria i la pràctica de l'art i el disseny.
Eina, Centre Universitari de Disseny i Art
Nom del títol: Màster universitari en Psicopedagogia per la Universitat Autònoma de Barcelona
Especialitats: Educació formal / Educació no formal
Tasques i activitats de coordinació i assessorament del professorat i els serveis escolars, incloent-hi la coordinació d'aquests amb altres serveis comunitaris; mediació i gestió de conflictes interpersonals i interculturals d'origen cultural i social; gestió i foment de la participació de les famílies en el desenvolupament educatiu dels seus fills; assessorament al professorat en tasques d'acció tutorial, assessorament i coordinació en l'elaboració de projectes curriculars de centre, intervenció en programes de suport al currículum, etc.
L'estudiantat que cursi l'especialitat en educació formal se'l reconeixerà aquest títol com equivalent al títol de màster que habilita per a l'exercici de la professió de professor d'educació secundària obligatòria i batxillerat, formació professional i ensenyament d'idiomes en l'especialitat d'orientació educativa.
Orientació professional: orientació laboral a col·lectius amb accés restringit (dones, persones majors de quaranta anys, col·lectius exclosos socialment); informació, gestió, acompanyament i seguiment de les insercions laborals d'immigrants; formació en estratègies de recerca de feina; orientació i ajuda a l'alumnat universitari per a la seva inserció en el mercat laboral, etc.
Orientació de menors en risc de desatenció familiar: informació i formació familiar i social, accions preventives de caràcter comunitari destinades a la infància i la joventut; atenció educativa personalitzada a menors sota tutela administrativa; atenció educativa personalitzada a menors amb mesures judicials, etc.
Atenció a la diversitat i a l'educació inclusiva, i, fora del sistema educatiu, atenció a persones amb necessitats especials i a les seves famílies; estimulació primerenca i intervenció en trastorns del desenvolupament; eliminació de barreres socials; atenció educativa a persones dependents i les seves famílies; intervenció amb joves i adolescents amb comportaments disruptius i conflicte social, etc.
Assessorament i intervenció psicopedagògica en l'edat adulta i/o formació al llarg de la vida; atenció a majors mitjançant programes i accions d'estimulació física i cognitiva.
Nom del títol: Màster universitari en Logística i Gestió de la Cadena de Subministrament per la Universitat Autònoma de Barcelona, Montanuniversität Leoben, Rigas Tehniska Universitate i Technische Fachhochschule Wildau
Especialitats: Logística del transport / Enginyeria i implementació de sistemes logístics / Enginyeria de sistemes logístics / Sistemes d'informació en logística
L'estudiantat haurà de canviar d'universitat entre el primer semestre (UAB) i el segon (RTU).
En el tercer i quart semestres, en funció de l'especialització que vulgui cursar, haurà de seleccionar una de les quatre universitats del consorci.
També, depenent del tema del treball final de màster, seria possible una mobilitat addicional entre el tercer i el quart semestre per tal d'afavorir els treballs codirigits.
Formar professionals capaços de prendre decisions en les àrees de logística i gestió de la cadena de subministrament, des d'una perspectiva integral que consideri els aspectes operatius, tàctics i estratègics implicats.
Aportar a l'estudiantat una formació avançada en logística i gestió de la cadena de subministrament, amb una orientació internacional i intercultural, i posant un èmfasi especial en les metodologies i les tècniques de negoci, financeres i d'enginyeria per tal de trobar solucions eficaces a qüestions estratègiques, tàctiques i operatives.
Nom del títol: Màster universitari en Enginyeria de Telecomunicació per la Universitat Autònoma de Barcelona
Professio regulada: Enginyer/a de telecomunicació
De gestió tecnològica de projectes de telecomunicació:
De tecnologies de telecomunicació:
Els resultats sobre la titulació d'enginyeria de telecomunicació de la quarta enquesta d'inserció laboral de la població titulada de les universitats catalanes (2011), que elabora l'Agència per a la Qualitat del Sistema Universitari de Catalunya (AQU), mostren l'elevada ocupabilitat d'aquesta titulació: la taxa d'ocupació és d'un 96,1%, el temps que han trigat les persones enquestades a trobar la primera feina és inferior a tres mesos en el 87,4% dels casos i el 92,7% de les persones enquestades desenvolupa tasques relacionades amb els estudis.
En relació amb les funcions que desenvolupen en el seu lloc de treball, l'enquesta dóna els resultats següents:
Personal vinculat al comerç i la distribució 8,4%
Les telecomunicacions són un element clau per a la societat de la informació actual, perquè faciliten l'accés a la informació i l'intercanvi entre persones i màquines, sistemes i institucions.
El progrés socioeconòmic actual no es pot entendre sense tenir en compte el desplegament de xarxes de comunicació cada vegada més sofisticades (fixes, per cable, per satèl·lit, mòbils, etc.) que donen lloc a un fenomen social tan important com la comunicació omnipresent, que caracteritza la societat moderna.
En aquest context, els enginyers i les enginyeres de telecomunicació són i seran una peça clau per al funcionament i el desenvolupament de totes les institucions, com a personal intern o com a personal d'empreses que ofereixen serveis de comunicacions avançats o produeixen continguts digitals.
Institucions participants: Col·legi d'Advocats de Granollers,
Nom del títol: Màster universitari en Advocacia per la Universitat Autònoma de Barcelona
Dotar l'estudiantat de la formació necessària per millorar les competències dels advocats i de les advocades, i preparar-lo per a la superació de la prova d'accés a l'advocacia, si escau.
Proporcionar a l'estudiantat un coneixement sòlid i integral de l'exercici pràctic del dret en les seves especialitats litigioses més importants (civil, penal, laboral i administratiu), tant des de la perspectiva substantiva com processal, així com des del vessant de l'assessoria.
Desenvolupar les habilitats de l'estudiantat necessàries per exercir l'advocacia en totes les seves dimensions (oratòria i habilitat per a l'escriptura, habilitat argumental i capacitat de treball en grup), i les característiques professionals i personals de compromís, agilitat, flexibilitat, diàleg, comportament ètic i compromís amb la qualitat.
D'especial importància són les competències d'ordre deontològic i professional.
Aquest màster proporciona la formació teòrica i pràctica que exigeix el Reial decret 775/2011 sobre l'accés a la professió d'advocat, necessària per preparar la prova d'avaluació final acreditativa de capacitació professional que cal superar per obtenir el títol professional d'advocat o advocada.
Advocat/ada (superant, prèviament, la prova d'avaluació final acreditativa)
Nom del títol: Màster universitari en Economia, Regulació i Competència als Serveis Públics per la Universitat de Barcelona
Especialitats: Serveis territorials (aigua i transports) / Serveis de xarxa (energia i telecomunicacions)
Oferir una formació especialitzada en el camp de l'economia i el dret dels serveis públics, la política de competència, la regulació dels mercats de serveis de xarxa (energia i telecomunicacions) i la prestació de serveis públics territorials (aigua i transport), i les polítiques de reforma dels serveis públics.
Proporcionar a l'estudiantat les competències necessàries per afrontar els problemes de les activitats de servei públic, especialment els relacionats amb la liberalització en la prestació de serveis públics econòmics en què algunes activitats es presten en règim de llibertat d'establiment i de competència.
Nom del títol: Màster universitari en Direcció Hotelera i de Restauració per la Universitat de Barcelona
Especialitats: Direcció hotelera / Direcció de restauració
Els canvis en el comportament dels turistes, amb preferències i aficions completament individualitzades, obliguen els establiments hotelers i de restauració a adaptar constantment la seva oferta per poder satisfer les necessitats específiques de segments molt concrets del mercat.
Cal remarcar quela clientela dels establiments hotelers i de restauració busca noves experiències.
Així doncs, davant d'aquest entorn tan complex i dinàmic, convé revisar el model de gestió hotelera i de restauració, en què la qualitat del servei i la preocupació pels recursos humans apareixen com un avantatge competitiu i es converteixen en una estratègia de diferenciació a seguir.
Escola Universitària d'Hostaleria i Turisme-CETT
Nom del títol: Màster universitari en Activitat Física i Salut per la Universitat de Barcelona
Especialitats: Prescripció de l'exercici físic (PEF) / Rehabilitació i readaptació esportiva (RRD)
Els beneficis que aporta la pràctica de l'activitat física a la salut de les persones és un fet indiscutible en la societat d'avui.
Malauradament, tot i que cada vegada són més les persones aficionades a la pràctica esportiva, i que la indústria de l'esport ha crescut exponencialment en les últimes dècades, la societat actual viu immersa en un progressiu procés d'inactivitat física i envelliment caracteritzat pel descens de la natalitat i l'increment de l'esperança de vida.
Aquest fenomen, en general, porta a un deteriorament de la qualitat de vida, juntament amb un augment de malalties cròniques i accidents cardiovasculars, amb el corresponent cost social i econòmic que això representa.
En aquest context, aquest estudi pretén formar professionals amb coneixements avançats en el camp de l'activitat física i la salut que puguin contribuir a la millora de la salut i el benestar de la població.
Actualment hi ha nombroses iniciatives d'àmbit europeu, estatal, autonòmic i local amb l'objectiu d'augmentar el nombre de persones actives físicament, sigui a través de l'exercici físic dirigit o a través de la pràctica esportiva.
Ara bé, per encetar i materialitzar aquests projectes, calen professionals de l'activitat física i de la salut amb una formació adient, com la que proporciona aquest estudi, degudament preparats per portar-les a terme amb èxit.
Així doncs, podem concloure que hi ha un dèficit de personal expert en el camp de la pràctica de l'activitat física i de la salut de les persones, que gestioni i traslladi a la societat els avenços científics i professionals d'aquest àmbit, els quals són cada vegada més nombrosos i precisos.
Institut Nacional d'Educació Física de Catalunya
Nom del títol: Graduat/ada en Màrqueting i Comunicació Empresarial per la Universitat de Vic - Universitat Central de Catalunya
Els i les professionals podran desenvolupar la seva activitat en les diferents àrees funcionals de l'empresa, però molt concretament en l'àrea comercial, de màrqueting, de vendes i de comunicació, posant l'èmfasi en aquest món globalitzat i les innovacions i les tendències que s'estan produint en aquestes àrees específiques.
A més, també podran desenvolupar les seves tasques en empreses d'assessorament de màrqueting.
En aquest entorn cada vegada més globalitzat i més competitiu, la innovació és fonamental per donar valor afegit a l'empresa.
L'àrea de màrqueting és un dels instruments principals per aconseguir creativitat a l'hora de generar nous productes amb èxit, minimitzar els costos de distribució, buscar noves xarxes o utilitzar les possibilitats que ens ofereixen els nous canals de comunicació.
Especialment rellevant és el factor comunicatiu, atès el seu creixement per les innovacions contínues que hem viscut i que viurem en els propers anys, el qual vehicularà cada cop més la necessitat de les empreses de mantenir un diàleg fluït amb les persones consumidores.
Ateses les característiques democràtiques dels nous canals de comunicació, les petites i mitjanes empreses tenen l'oportunitat d'accedir a eines que fins ara eren només a l'abast de les grans.
Aquesta és, doncs, una oportunitat de futur per als professionals del sector.
Un altre índex que permet de creure en la projecció de futur d'aquest àmbit és el fet que en el món anglosaxó aquest tipus d'estudis tenen una trajectòria més dilatada i una bona demanda en el mercat laboral.
Ubicació a Granollers en tràmit d'autorització.
Nom del títol: Graduat/ada en biotecnologia per la Universitat Ramon Llull
Formar professionals que combinin una formació sòlida en biotecnologia (els seus conceptes fonamentals i aplicacions) i una visió moderna tant d'aquests coneixements com de la responsabilitat professional en l'exercici de la professió, en la qual es posa una èmfasi especial en les formes de producció respectuoses amb el medi ambient, sostenibles i generadores de productes que contribueixen al progrés i al benestar.
L'objectiu final del grau és crear un perfil de professionals en l'àmbit de les biociències aplicades tant a la recerca i el desenvolupament com a la producció de productes i processos biotecnològics.
S'imparteix amb una visió molt aplicada, en sintonia amb el sector industrial, amb un alt grau d'experimentació en els laboratoris i potenciant la capacitat d'innovació per incorporar-se posteriorment a l'empresa o a centres de recerca.
L'expansió i la consolidació de les activitats professionals en biotecnologia i biomedicina a Catalunya, Espanya i Europa indiquen una demanda creixent de professionals formats en biociències i bioenginyeria en un teixit d'empreses tecnològiques en expansió:
La biotecnologia moderna ha evolucionat en la integració de diverses disciplines, que inclouen la biologia general, la bioquímica, la biologia cel·lular, la microbiologia, la genètica, la bioinformàtica, la química, l'enginyeria, etc., generant un conjunt de coneixements que busquen la creació de béns i serveis utilitzant organismes vius o els seus elements constituents.
Aquests estudis estan enfocats a la biotecnologia industrial i a la biotecnologia aplicada a la salut.
Tenint en compte el desenvolupament empresarial biotecnològic espanyol i europeu, el mercat laboral demana, cada vegada més, una formació completa i àmplia de les persones graduades en biociències, amb una forta visió d'enginyeria, de simulació, de procés i de gestió de la innovació, i amb una formació sòlida en les diverses disciplines que configuren les biociències.
La biotecnologia i la biomedicina són àrees de forta implantació a Catalunya, amb un marcat caràcter internacionalitzador estimulat per les administracions públiques.
Nom del títol: Graduat/ada en Antropologia i Evolució Humana per la Universitat Rovira i Virgili, Universitat Oberta de Catalunya
Mencions: Evolució humana / Antropologia social i cultural
Formar professionals amb les qualitats següents:
Aquest títol pretén formar antropòlegs i antropòlogues en dues àmplies àrees professionals:
La titulació té dues mencions corresponents a aquestes dues vessants formatives i professionalitzadores: antropologia social i cultural i evolució humana.
Els camps professionals de l'antropologia social i cultural són els següents:
Els camps professionals en arqueologia del quaternari i evolució humana són els següents:
En el moment actual, els antropòlegs i les antropòlogues tenen presència en les empreses multinacionals de producció de béns i serveis (Philips, Microsoft, Apple, Roca, etc.), i també en els àmbits educatius i de cooperació internacional, ja que la complexitat del mercat actual exigeix que les empreses i les institucions disposin de personal format en el coneixement d'entorns transculturals.
Aquestes persones poden tenir a veure tant amb les interfícies de les aplicacions com amb el disseny de materials o amb els processos de creació de missatges publicitaris sensibles a la diversitat multicultural, així com amb el disseny de polítiques i programes socials en els nous entorns de mobilitat transnacional.
A més, nous nínxols d'ocupabilitat emergeixen en el camp dels serveis especialitzats, com els laboratoris policials ―antropologia forense― i d'altres relacionats amb la necessitat de crear o d'adaptar nous rituals, com l'organització d'esdeveniments.
Aquestes possibilitats se sumen als terrenys clàssics, com els àmbits acadèmics i l'especialització en diferents camps, per exemple, la diversitat cultural, el patrimoni arqueològic i etnològic, la docència i la investigació bàsica, i la investigació aplicada a diversos àmbits.
L'antropologia, més que cap altra disciplina, pot contribuir a donar respostes i propostes a aquestes qüestions, de manera que aquest grau permetrà disposar de professionals convenientment preparats per afrontar una realitat creixentment multicultural.
Nota de tall 1a assignació PAU/CFGS: 11,468
Nom del títol: Graduat/ada en Empresa Internacional per la Universitat de Barcelona
Proporcionar a les persones graduades els coneixements i les habilitats necessaris per poder gestionar empreses en un context internacional.
Fer-los coneixedors de la dinàmica de l'economia internacional en la qual operen les empreses, i de les activitats d'administració i gestió empresarial necessàries en aquest context.
Formar professionals amb una completa orientació internacional, capacitats per treballar tant en multinacionals com en petites i mitjanes empreses orientades a l'exportació.
Aquests professionals no només requereixen un coneixement de les matèries pròpies de l'administració d'empreses, sinó també un domini de les principals llengües del món dels negocis (anglès i altres llengües europees, mandarí), així com de les diferències culturals, i han de tenir, a més, la capacitat d'adaptar-se a aquestes diferències.
Les persones titulades del grau podran desenvolupar la seva activitat en empreses exportadores, en multinacionals, en entitats públiques ―tant autonòmiques, estatals com internacionals― dedicades a la promoció econòmica i comercial, i en organitzacions no governamentals dedicades a la cooperació internacional.
Nom del títol: Graduat/ada en Continguts Digitals Interactius per la Universitat de Barcelona
Catalunya té els elements necessaris per poder ser una peça forta en el sector gràcies al seu capital humà.
Es tracta d'un territori modern, inscrit a la Unió Europea i, per tant, amb lliure intercanvi de capitals i de persones treballadores amb el Regne Unit i França, on s'ubiquen les seus europees de distribuïdores rellevants.
També hi ha el fort vincle amb l'Amèrica Llatina, on aquest mercat encara és incipient.
A més, es tracta d'un país amb infraestructures universitàries, tecnològiques i de transport de primer nivell, amb factors de qualitat i atracció internacional.
El clima i la qualitat de vida faciliten la vinguda de personal tècnic estranger a Catalunya, i aquests resulten molt similars als que es donen a Califòrnia, bressol dels videojocs.
Iniciatives locals de suport a la indústria, amb la integració i la coordinació d'altres iniciatives de les administracions públiques i institucions catalanes, donen un entorn de suport al finançament, la innovació i la internacionalització, tant per a l'àmbit cultural o industrial com tecnològic.
Es tracta d'un sector que actua també com a motor de desenvolupament d'altres indústries, facilitant tecnologia i professionals qualificats en la creació de simulacions a l'entorn de la salut i l'educació, per exemple, i canals de distribució i explotació d'altres continguts digitals (cinema, música, televisió, literatura, etc.).
D'altra banda, aquest grau forma part d'una estratègia global amb els sectors públic i privat que treballen en una mateixa direcció sobre l'horitzó d'un clúster del videojoc a Catalunya, que necessitarà professionals qualificats, competitius i amb vocació d'excel·lència i d'internacionalització.
Nom del títol: Màster universitari en Electroquímica.
Aportar una formació avançada en aspectes bàsics i aplicats de l'electroquímica per cobrir les necessitats formatives d'aquesta àrea, i capacitar l'estudiantat per interaccionar amb els sectors industrials que necessiten l'electroquímica i perquè puguin començar una carrera d'investigació en aquesta l'àrea.
Enfortir i fomentar la investigació tecnològica en electroquímica.
Nom del títol: Màster universitari en Mètodes Numèrics en Enginyeria per la Universitat Politècnica de Catalunya
Formar especialistes en la teoria i les aplicacions dels mètodes numèrics, com ara el mètode dels elements finits i altres tècniques numèriques similars de càlcul, que s'utilitzen actualment a la indústria per al disseny de productes i processos.
Escola Tècnica Superior d'Enginyeria de Camins, Canals i Ports de Barcelona
Nom del títol: Màster universitari en Gestió i Desenvolupament de Persones i Equips en les Organitzacions per la Universitat de Barcelona
Proporcionar a les persones que vulguin desenvolupar-se professionalment en l'àmbit de la gestió de persones, o a les que actualment exerceixin aquestes funcions, un coneixement rigorós de les teories i els plantejaments conceptuals de la disciplina, a més d'una comprensió clara i vasta dels mètodes i les tècniques d'anàlisi i intervenció psicosocial en els contextos organitzatius.
Concretament, aquesta titulació pretén aportar a l'estudiantat la formació per planificar els recursos humans de les organitzacions, per seleccionar professionals, així com per gestionar l'aprenentatge individual i col·lectiu en entorns presencials i virtuals, motivant i comprometent persones i equips per assolir els objectius de les organitzacions, sense deixar de banda el coneixement dels principals fonaments financers i legals que hi operen.